Samuel Huntington (Connecticuta)
Samuel Huntington (natus in Windham Connecticutae die 16 Iulii 1731; mortuus in Norwich Connecticutae die 5 Ianuarii 1796), causidicus, fuit politicorum peritus Americanus unus ex Conditoribus Civitatum Foederatarum. Nam Huntington, qui inter alia in Conventu Continentali Connecticutae legatus et postea ab anno 1786 usque ad annum 1796 huius civitatis gubernator fuit, Declarationem Libertatis subscripsit.